钦定古今图书集成/明伦汇编/官常典/第103卷 > 《请诏东海河间二王各释猜疑疏》刘弘
## 钦定古今图书集成/明伦汇编/官常典/第103卷 > 《请诏东海河间二王各释猜疑疏》刘弘

“自顷兵戈纷乱，猜祸蜂生，疑隙构于群王，灾难延于
宗子，今夕为忠，明旦为逆，翩其反而互为戎首。载籍
以来，骨肉之祸，未有如今者。臣切悲之。今边陲无备
豫之储，中华有杼柚之困，而股肱之臣，不惟国体，职
竞寻常，自相楚剥。万一四夷乘虚为变，此亦猛虎交
斗，自效于卞庄者矣。臣以为宜速发明诏”，诏颙越等，
“令两释猜疑，各保分局。自今以后，其有不被诏书，擅
兴兵马者，天下共伐之。”